Aðstoðarframkvæmdastjóri Samtaka atvinnulífsins segir viðbúið að þær launahækkanir sem eru framundan á almennum vinnumarkaði leiði til aukinnar verðbólgu og því hafi ekki komið á óvart að Seðlabankinn hafi ákveðið að hækka stýrivexti.
Stýrivextir voru hækkaðir um núll komma fimm prósentustig í gær og er nú komnir í tvö prósent.
Verðbólguhorfur hafa farið versnandi og Ásgeir Jónsson seðlabankanstjóri segir að þær launahækkanir sem eru framundan séu ekki í takt við efnahagslegan raunveruleika.
Ásdís Kristjánsdóttir aðstoðarframkvæmdastjóri Samtaka atvinnulífsins segir að vaxtahækkunin hafi ekki komið á óvart.
Við höfum verið að vara við þessum launahækkunum og teljum að þetta sé óheppilegt að við séum að fara í slíkar launahækkanir þegar hagkerfið er að koma út úr gríðarlegum miklum samdrætti. Þrátt fyrir að það sé hagvöxtur í ár og á næsta ári þá samt sem áður þá er verðmætasköpunin eða undirliggjandi landsframleiðsla ekki á því stigi
sem var áður en til heimsfaraldursins kom. Þannig að þessar launahækkanir eru ekki í takti við undirliggjandi verðmætasköpun hvað þá getu atvinnulífsins til þess að standa undir þessum hækkunum. Niðurstaðan er því sú að þetta mun að óbreyttu leiða til aukinnar verðbólgu og nú er seðlabankinn að bregðast við með að hækka vexti
Og mun þetta líka leiða til þess að fyrirtæki segi upp starfsmönnum til að mæta auknum kostnaði?
einhver fyrirtæki gætu hugsanlega þurft að gera það. Þetta hefur auðvitað bein áhrif á fyrirtækin og þau gætu þurft að grípa til slíkra ráðstafana